CELEX: 32020R1159
Language: lv
Date: 2020-08-05 00:00:00
Title: Komisijas Īstenošanas regula (ES) 2020/1159 (2020. gada 5. augusts), ar ko attiecībā uz jaunu papildu lidojumderīguma prasību ieviešanu groza Regulas (ES) Nr. 1321/2014 un (ES) 2015/640

6.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 257/14
               
            
         KOMISIJAS ĪSTENOŠANAS REGULA (ES) 2020/1159
         (2020. gada 5. augusts),
         ar ko attiecībā uz jaunu papildu lidojumderīguma prasību ieviešanu groza Regulas (ES) Nr. 1321/2014 un (ES) 2015/640
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 17. panta 1. punkta h) apakšpunktu,
         tā kā:
         
                     (1)
                  
                  
                     Saskaņā ar Regulas (ES) 2018/1139 76. panta 3. punktu Eiropas Savienības Aviācijas drošības aģentūra (“Aģentūra”) izdod un regulāri atjaunina sertifikācijas specifikācijas. Tomēr gaisa kuģim, kura projekts jau ir sertificēts, tā ražošanas vai ekspluatācijas laikā nav jāatbilst sertifikācijas specifikācijas atjauninātajai versijai. Tāpēc, lai Savienībā augstā līmenī noturētu aviācijas drošības un vides prasības, būtu jāievieš prasība par šādu gaisa kuģu atbilstību papildu lidojumderīguma prasībām, kas projekta sertifikācijas laikā nebija iekļautas sākotnējā sertifikācijas specifikācijā. Šādas papildu lidojumderīguma prasības ir izklāstītas Komisijas Regulā (ES) 2015/640 (2). Minētā regula nu būtu jāgroza, lai pievienotu jaunas novecojošiem gaisa kuģiem piemērojamas prasības.
                  
               
                     (2)
                  
                  
                     Aģentūra 2007. gadā izdeva AMC 20-20 (AMC – pieņemami atbilstības nodrošināšanas līdzekļi), kas sniedz tehniskus norādījumus konstrukcijas integritātes uzturēšanas programmas izstrādei ar mērķi nodrošināt novecojošu gaisa kuģu drošu ekspluatāciju visā to ekspluatācijas laikā. Tā kā AMC nav saistoši, minēto norādījumu piemērošana visā Savienībā var nebūt konsekventa. Līdz ar to pašlaik ekspluatācijā var būt lieli gaisa kuģi, kas ir projektēti, pārveidoti vai remontēti, konstruktīvi nepievēršoties pieļaujamo bojājumu izvērtējumiem, plašu noguruma bojājumu un korozijas novēršanai. Lai novērstu noguruma, t. sk. plašu noguruma bojājumu un korozijas, izraisītas katastrofālas atteices, Regulā (ES) 2015/640 būtu jāievieš novecojošiem gaisa kuģiem piemērojamas papildu lidojumderīguma prasības.
                  
               
                     (3)
                  
                  
                     Visus gaisa kuģus no to ražošanas brīža var uzskatīt par novecojošiem. Gaisa kuģa novecošana ir atkarīga no tādiem faktoriem kā vecums, lidojumu ciklu skaits un nolidoto stundu skaits. Dažādas gaisa kuģa sastāvdaļas noveco atšķirīgi atkarībā no tādiem novecošanas faktoriem kā atkārtotu ciklu izraisīts nogurums, nodilums, nolietošanās un korozija. Ja visā gaisa kuģa ekspluatācijas laikā šie faktori netiek pienācīgi pārvaldīti, tie var radīt nopietnu drošības apdraudējumu. Ekspluatācijas pieredze apliecina, ka pastāvīgi ir jāatjaunina zināšanas par novecojošu gaisa kuģu konstrukcijas integritāti. Tāpēc Regulā (ES) 2015/640 būtu jāievieš jaunas prasības, kas atbilst jaunākajām zināšanām par novecošanas faktoriem, kuru pamatā ir reāllaika ekspluatācijas pieredze un modernu analīzes un testēšanas rīku izmantošana.
                  
               
                     (4)
                  
                  
                     Šīm novecojošiem gaisa kuģiem piemērojamajām prasībām būtu jānodrošina, ka projekta apstiprinājuma turētāji sagatavo datus un ievēro procedūras, norādījumus un rokasgrāmatas, kas vajadzīgi, lai novērstu novecojošas konstrukcijas defektus korozijas un noguruma dēļ, un dara tos pieejamus ekspluatantiem. Lai to panāktu, projekta apstiprinājuma turētājiem būtu jāizstrādā visaptveroša konstrukcijas integritātes uzturēšanas programma attiecīgajam gaisa kuģu tipam un jāizvērtē esošās izmaiņas un remonta projekti attiecībā uz pieļaujamajiem bojājumiem. Tajā pašā laikā ekspluatantiem šie dati būtu jāiekļauj savā tehniskās apkopes programmā, vienlaikus pievēršoties izmaiņu un remontu negatīvajai ietekmei uz gaisa kuģa korpusu un saistītajām tehniskās apkopes prasībām.
                  
               
                     (5)
                  
                  
                     Lai nodrošinātu, ka šie dati, procedūras, norādījumi un rokasgrāmatas, kas sagatavoti, pamatojoties uz šīm jaunajām prasībām, tiek izmantoti arī lielu lidmašīnu tehniskajā apkopē, Komisijas Regulas (ES) Nr. 1321/2014 (3) I pielikuma M.A.302. punktā ir jāatsaucas uz prasībām, kas ieviestas Regulas (ES) 2015/640 I pielikuma 26. daļā.
                  
               
                     (6)
                  
                  
                     Pašlaik dalībvalstīs ir reģistrēti vairāki simti lielu lidmašīnu, kas aprīkotas ar D klases kravas vai bagāžas nodalījumiem. Tiek uzskatīts, ka nekontrolējamu ugunsgrēku risks šāda veida nodalījumos ir augsts, jo īpaši ņemot vērā to, ka pēdējos gados ir palielinājusies litija bateriju pārvadāšana kravas vai bagāžas nodalījumos, kas sevī slēpj ar šīm baterijām saistīto pārkaršanas risku un aizdegšanās risku.
                  
               
                     (7)
                  
                  
                     Aģentūra 2007. gada septembrī ieviesa jaunus projektēšanas standartus, ar kuriem no lielu lidmašīnu sertifikācijas specifikācijām tika svītroti D klases kravas un bagāžas nodalījumi. Minēto standartu mērķis bija mazināt savainošanās vai nāvējošu ievainojumu risku, ja lidojuma laikā kravas vai bagāžas nodalījumā izceļas ugunsgrēks, bet tie attiecas tikai uz lielām lidmašīnām, kuru sertifikācija veikta, pamatojoties uz pieteikumiem, kas iesniegti pēc 2007. gada septembra. Ņemot vērā to, ka noteiktas lielās lidmašīnas šiem standartiem varētu neatbilst, un pienācīgi ņemot vērā lielo lidmašīnu ekspluatācijas veidu un risku, minētie standarti no šā brīža būtu jāpiemēro visām ekspluatācijā esošām lielajām lidmašīnām, ko sertificējusi Aģentūra.
                  
               
                     (8)
                  
                  
                     Pēdējo gadu desmitu laikā novirzīšanās no skrejceļa ir būtiski palielinājusi negadījumu skaitu visā pasaulē un nopietni apdraudējusi aviācijas drošību. EASA 2018. gada ikgadējā drošības pārskatā novirzīšanās no skrejceļa ir atzīta par vienu no divām galvenajām riska jomām. Turklāt tajā pašā laikposmā un attiecībā uz to pašu populāciju 30 % no nelaimes gadījumiem bez letālām sekām bija saistīti ar novirzīšanos no skrejceļa. Līdz ar satiksmes apjoma palielināšanos ir arvien vairāk gadījumu, kad novirzīšanās no skrejceļa notikusi nosēšanās laikā. Tā kā ir gaidāms, ka aviācijas satiksmes apjoms gan visā pasaulē, gan Eiropā turpinās palielināties, paredzams, ka, neveicot nekādus pasākumus, pieaugs arī novirzīšanās no skrejceļa gadījumu skaits.
                  
               
                     (9)
                  
                  
                     Aģentūra 2020. gada janvārī ieviesa jaunus projektēšanas standartus tādu sistēmu uzstādīšanai, kas lidojuma apkalpēm nolaišanās un nosēšanās laikā palīdz pieņemt lēmumu. Minēto standartu mērķis ir mazināt novirzīšanās no skrejceļa risku nosēšanās laikā. Pienācīgi ņemot vērā lielo lidmašīnu ekspluatācijas veidu un risku, šie jaunie standarti no šā brīža būtu jāpiemēro visām ekspluatācijā esošajām lielajām lidmašīnām, ko sertificējusi Aģentūra.
                  
               
                     (10)
                  
                  
                     Tādēļ Regulas (ES) Nr. 1321/2014 un (ES) 2015/640 būtu attiecīgi jāgroza. Ņemot vērā pašreizējo Covid-19 uzliesmojumu, ir iekļauts pārejas periods, lai izvairītos no papildu sloga nozarei šīs krīzes laikā un lai atvieglotu atbilstību ar šo regulu ieviestajiem jaunajiem noteikumiem un procedūrām.
                  
               
                     (11)
                  
                  
                     Saskaņā ar Regulas (ES) 2018/1139 76. panta 1. punktu šajā regulā paredzētie pasākumi balstās uz Aģentūras sniegtajiem atzinumiem Nr. 12/2016 (4) un Nr. 04/2019 (5).
                  
               
                     (12)
                  
                  
                     Šajā regulā paredzētie pasākumi ir saskaņā ar atzinumu, ko sniegusi Regulas (ES) 2018/1139 127. panta 3. punktā minētā komiteja,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 1321/2014 I pielikumu (M daļu) groza saskaņā ar šīs regulas I pielikumu.
         
         
            2. pants
            Regulu (ES) 2015/640 groza šādi:
            
                        1)
                     
                     
                        regulas 1. pantu aizstāj ar šādu:
                        
                           “1. pants
                           
                           Priekšmets un darbības joma
                           
                              1.   Šī regula nosaka kopīgas papildu lidojumderīguma specifikācijas, kas attiecas uz gaisa kuģu lidojumderīguma uzturēšanu un drošības uzlabojumiem.
                           
                           
                              2.   Šo regulu piemēro:
                              
                                          a)
                                       
                                       
                                          gaisa kuģu ekspluatantiem, kuru
                                          
                                                      i)
                                                   
                                                   
                                                      gaisa kuģi reģistrēti kādā dalībvalstī;
                                                   
                                                
                                                      ii)
                                                   
                                                   
                                                      gaisa kuģi reģistrēti trešā valstī un tos izmanto ekspluatants, kura darbību uzraudzību nodrošina kāda dalībvalsts;
                                                   
                                                
                                    
                                          b)
                                       
                                       
                                          tāda tipa sertifikāta, ierobežota tipa sertifikāta, papildu tipa sertifikāta vai izmaiņu un remonta projekta apstiprinājuma turētājiem, ko Aģentūra apstiprinājusi saskaņā ar Komisijas Regulu (ES) Nr. 748/2012 (*) vai ko uzskata par izdotu saskaņā ar minētās regulas 3. pantu;
                                       
                                    
                                          c)
                                       
                                       
                                          pieteikuma iesniedzējiem, kas pirms 2019. gada 1. janvāra ir iesnieguši pieteikumu par lielas turbodzinēju lidmašīnas tipa sertifikātu vai ierobežotu tipa sertifikātu un kam sertifikāts izdots pēc 2020. gada 26. augusta, ja norādīts I pielikumā (26. daļā).
                                       
                                    
                        
                        
                           (*)  Komisijas Regula (ES) Nr. 748/2012 (2012. gada 3. augusts), ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju (OV L 224, 21.8.2012., 1. lpp.).”;"
                        
                     
                  
                        2)
                     
                     
                        regulas 2. pantam pievieno šādu e)–o) punktu:
                        
                                    “e)
                                 
                                 
                                    “derīguma ierobežojums” (LOV) to inženiertehnisko datu kontekstā, ko izmanto konstrukcijas tehniskās apkopes programmā, ir laikposms, kurš izteikts kā kopējais summārais lidojumu ciklu vai nolidoto stundu (vai abu) skaits un attiecībā uz kuru ir pierādīts, ka tā laikā lidmašīnai neradīsies plašs noguruma bojājums;
                                 
                              
                                    f)
                                 
                                 
                                    “lidojumderīguma ierobežojumu iedaļa” (ALS) ir iedaļa norādījumos par lidojumderīguma uzturēšanu atbilstoši prasībām Regulas (ES) Nr. 748/2012 I pielikuma (21. daļas) 21.A.61., 21.A.107. un 21.A.120.A. punktā, kas satur lidojumderīguma ierobežojumus, kuri nosaka katru obligāto nomaiņas termiņu, pārbaudes intervālu un saistīto pārbaudes procedūru;
                                 
                              
                                    g)
                                 
                                 
                                    “korozijas novēršanas un kontroles programma” (CPCP) ir dokuments, kurā izklāstīta sistemātiska pieeja, kā novērst un kontrolēt lidmašīnas pamatkonstrukcijas koroziju, un kura satur ar koroziju saistītus pamatuzdevumus, t. sk. pārbaudes, jomas, kurās jāizpilda šie uzdevumi, definētus korozijas līmeņus un atbilstības termiņus (īstenošanas robežvērtības un atkārtošanas intervālus). Pamata CPCP izveido tipa sertifikāta turētājs, un ekspluatanti to var pielāgot, lai savā tehniskās apkopes programmā izveidotu savām darbībām atbilstošu CPCP;
                                 
                              
                                    h)
                                 
                                 
                                    “plašs noguruma bojājums” ir vienlaicīga tādu plaisu esība vairākās lidmašīnas konstrukcijas vietās, kuru izmērs un skaits ir tik liels, ka konstrukcija vairs neatbilst minētās konstrukcijas sertifikācijā izmantotajai bezatteices izturībai vai atlikušajai izturībai;
                                 
                              
                                    i)
                                 
                                 
                                    “bāzes konstrukcija” ir konstrukcija, kas projektēta saskaņā ar attiecīgā lidmašīnas modeļa tipa sertifikātu (t. i., “piegādātā lidmašīnas modeļa konfigurācija”);
                                 
                              
                                    j)
                                 
                                 
                                    “noguruma ziņā kritiska bāzes konstrukcija” (FCBS) ir lidmašīnas bāzes konstrukcija, ko tipa sertifikāta turētājs ir klasificējis kā noguruma ziņā kritisku konstrukciju;
                                 
                              
                                    k)
                                 
                                 
                                    “noguruma ziņā kritiska modificētā konstrukcija” (FCMS) ir jebkura lidmašīnas noguruma ziņā kritiska konstrukcija, kas ieviesta tās tipa projekta izmaiņas rezultātā vai ko ietekmē attiecīgā izmaiņa un kas vēl nav iekļauta kā daļa no noguruma ziņā kritiskas bāzes konstrukcijas;
                                 
                              
                                    l)
                                 
                                 
                                    “pieļaujamo bojājumu izvērtēšana” (DTE) ir process, kura rezultātā nosaka tehniskās apkopes darbības, kas vajadzīgas, lai konstatētu noguruma plaisu, kas varētu izraisīt katastrofālu atteici, vai novērstu šādas noguruma plaisas rašanos. Ja DTE piemēro remontiem un izmaiņām, tā ietver remonta vai izmaiņas izvērtējumu un remonta vai izmaiņas skartās noguruma ziņā kritiskās konstrukcijas izvērtējumu;
                                 
                              
                                    m)
                                 
                                 
                                    “pieļaujamo bojājumu pārbaude” (DTI) ir dokumentētas pārbaudes prasība vai cita tehniskās apkopes darbība, ko pieļaujamo bojājumu izvērtēšanas rezultātā izstrādājuši tipa sertifikāta vai ierobežota tipa sertifikāta turētāji. DTI aptver pārbaudāmās zonas, pārbaudes metodi, pārbaudes procedūras (t. sk. secīgos pārbaudes posmus un pieņemšanas un noraidīšanas kritērijus), pārbaudes robežvērtību un visus ar šīm pārbaudēm saistītos atkārtošanas intervālus. Attiecībā uz DTI var noteikt arī tādas tehniskās apkopes darbības kā nomaiņa, remonts vai modifikācija;
                                 
                              
                                    n)
                                 
                                 
                                    “remonta izvērtēšanas vadlīnijas” (REG) ir tipa sertifikāta turētāja noteikts process, pēc kā ekspluatanti vadās, nosakot pieļaujamo bojājumu pārbaudes attiecībā uz remontiem, kas ietekmē noguruma ziņā kritisko konstrukciju, lai nodrošinātu konstrukcijas integritātes uzturēšanu visos attiecīgajos remontos;
                                 
                              
                                    o)
                                 
                                 
                                    “noguruma ziņā kritiska konstrukcija” (FCS) ir lidmašīnas konstrukcija, kas ir jutīga pret tādu noguruma plaisu veidošanos, kuras varētu izraisīt lidmašīnas katastrofālu atteici.”;
                                 
                              
                  
                        3)
                     
                     
                        regulas I pielikumu (26. daļu) groza saskaņā ar šīs regulas II pielikumu.
                     
                  
         
            3. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 26. februāra, izņemot II pielikuma 4. punktu, ko piemēro no 2023. gada 26. augusta.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 212, 22.8.2018., 1. lpp.
         
         
            (2)  Komisijas Regula (ES) 2015/640 (2015. gada 23. aprīlis) par lidojumderīguma papildu specifikācijām konkrēta veida ekspluatācijai un ar ko groza Regulu (ES) Nr. 965/2012 (OV L 106, 24.4.2015., 18. lpp.).
         
            (3)  Komisijas Regula (ES) Nr. 1321/2014 (2014. gada 26. novembris) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu (OV L 362, 17.12.2014., 1. lpp.).
         
            (4)  Atzinums Nr. 12/2016 “Novecojošu gaisa kuģu konstrukcijas”.
         
            (5)  Atzinums Nr. 04/2019 “Novirzīšanās no skrejceļa samazināšana” un “D klases nodalījumi”.
      
      
         
            I PIELIKUMS
            Regulas (ES) Nr. 1321/2014 I pielikuma (M daļas) M.A.302. punkta d) apakšpunktam pievieno šādu 3) punktu:
            
                        “3)
                     
                     
                        piemērojamajiem Regulas (ES) 2015/640 I pielikuma (26. daļas) noteikumiem.”
                     
                  
      
      
         
            II PIELIKUMS
            Regulas (ES) 2015/640 I pielikumu (26. daļu) groza šādi:
            
                        1)
                     
                     
                        satura rādītāju aizstāj ar šādu:
                        
                           
                              “I PIELIKUMS
                              
                                 26. daļa
                              
                              
                                 PAPILDU LIDOJUMDERĪGUMA SPECIFIKĀCIJAS EKSPLUATĀCIJAI
                              
                              SATURS
                              A APAKŠDAĻA – VISPĀRĪGI NOTEIKUMI
                              
                                          26.10.
                                       
                                       Kompetentā iestāde
                                       
                                    
                                          26.20.
                                       
                                       Iekārtas īslaicīga atteice
                                       
                                    
                                          26.30.
                                       
                                       Atbilstības apliecināšana
                                       
                                    B APAKŠDAĻA – LIELAS LIDMAŠĪNAS
                              
                                          26.50.
                                       
                                       Sēdvietas, guļvietas, drošības jostas un siksnas
                                       
                                    
                                          26.60.
                                       
                                       Ārkārtas nosēšanās – dinamiskie apstākļi
                                       
                                    
                                          26.100.
                                       
                                       Avārijas izeju atrašanās vieta
                                       
                                    
                                          26.105.
                                       
                                       Piekļuve avārijas izejām
                                       
                                    
                                          26.110.
                                       
                                       Avārijas izeju marķējums
                                       
                                    
                                          26.120.
                                       
                                       Iekšējais avārijas apgaismojums un avārijas apgaismojuma darbība
                                       
                                    
                                          26.150.
                                       
                                       Nodalījumu iekštelpa
                                       
                                    
                                          26.155.
                                       
                                       Kravas nodalījuma starpplātņu ugunsdrošība
                                       
                                    
                                          26.156.
                                       
                                       Siltuma vai skaņas izolācijas materiāli
                                       
                                    
                                          26.157.
                                       
                                       D klases nodalījumu konversija
                                       
                                    
                                          26.160.
                                       
                                       Ugunsdrošība tualetēs
                                       
                                    
                                          26.170.
                                       
                                       Ugunsdzēsības aparāti
                                       
                                    
                                          26.200.
                                       
                                       Šasijas brīdinājuma skaņas signāls
                                       
                                    
                                          26.205.
                                       
                                       Skrejceļa pārskrejas informēšanas un brīdināšanas sistēmas
                                       
                                    
                                          26.250.
                                       
                                       Lidojuma apkalpes nodalījuma durvju darbināšanas sistēma – vienas personas darbnespēja
                                       
                                    
                                          26.300.
                                       
                                       Konstrukcijas integritātes uzturēšanas programma novecojošu lidmašīnu konstrukcijām: vispārīgas prasības
                                       
                                    
                                          26.301.
                                       
                                       Atbilstības plāns (ierobežota) tipa sertifikāta turētājiem
                                       
                                    
                                          26.302.
                                       
                                       Noguruma un pieļaujamo bojājumu izvērtēšana
                                       
                                    
                                          26.303.
                                       
                                       Derīguma ierobežojums
                                       
                                    
                                          26.304.
                                       
                                       Korozijas novēršanas un kontroles programma
                                       
                                    
                                          26.305.
                                       
                                       Konstrukcijas integritātes uzturēšanas programmas derīgums
                                       
                                    
                                          26.306.
                                       
                                       Noguruma ziņā kritiska bāzes konstrukcija
                                       
                                    
                                          26.307.
                                       
                                       Dati par pieļaujamajiem bojājumiem attiecībā uz noguruma ziņā kritiskas konstrukcijas esošajām izmaiņām
                                       
                                    
                                          26.308.
                                       
                                       Dati par pieļaujamajiem bojājumiem attiecībā uz noguruma ziņā kritiskas konstrukcijas esošajiem remontiem
                                       
                                    
                                          26.309.
                                       
                                       Remonta izvērtēšanas vadlīnijas
                                       
                                    
                                          26.330.
                                       
                                       Dati par pieļaujamajiem bojājumiem attiecībā uz esošiem papildu tipa sertifikātiem, citām esošām lielām izmaiņām un esošiem remontiem, kas ietekmē minētās izmaiņas vai papildu tipa sertifikātus
                                       
                                    
                                          26.331.
                                       
                                       Atbilstības plāns papildu tipa sertifikāta turētājiem
                                       
                                    
                                          26.332.
                                       
                                       To izmaiņu noteikšana, kas ietekmē noguruma ziņā kritisku konstrukciju
                                       
                                    
                                          26.333.
                                       
                                       Dati par pieļaujamajiem bojājumiem attiecībā uz papildu tipa sertifikātiem un remontiem saistībā ar tiem papildu tipa sertifikātiem, kas apstiprināti 2003. gada 1. septembrī vai vēlāk
                                       
                                    
                                          26.334.
                                       
                                       Dati par pieļaujamajiem bojājumiem attiecībā uz papildu tipa sertifikātiem, citām izmaiņām un to izmaiņu remontiem, kas apstiprinātas pirms 2003. gada 1. septembra
                                       
                                    
                                          26.370.
                                       
                                       Lidojumderīguma uzturēšanas uzdevumi un gaisa kuģa tehniskās apkopes programma
                                       
                                    C APAKŠDAĻA – LIELI HELIKOPTERI
                              
                                          26.400.
                                       
                                       Ugunsdzēsības aparāti
                                       
                                    I papildinājums. To lidmašīnas modeļu saraksts, uz kuriem neattiecas konkrēti I pielikuma (26. daļas) noteikumi
                           
                        ;
                  
                        2)
                     
                     
                        A apakšdaļas 26.10. punktu aizstāj ar šādu:
                        “26.10.   Kompetentā iestāde
                        
                        
                                    a)
                                 
                                 
                                    Šajā pielikumā kompetentā iestāde, kurai ekspluatantiem ir pienākums pierādīt tāda gaisa kuģa atbilstību šā pielikuma prasībām, kura projekts jau ir sertificēts, ir tās dalībvalsts izraudzīta iestāde, kurā ir ekspluatanta galvenā uzņēmējdarbības vieta.
                                 
                              
                                    b)
                                 
                                 
                                    Šajā pielikumā Aģentūra ir kompetentā iestāde, kurai tipa sertifikātu, ierobežotu tipa sertifikātu, papildu tipa sertifikātu, izmaiņu un remonta projekta apstiprinājumu turētājiem ir pienākums pierādīt esošo tipa sertifikātu, ierobežotu tipa sertifikātu, papildu tipa sertifikātu, izmaiņu un remonta projektu atbilstību šā pielikuma prasībām.”;
                                 
                              
                  
                        3)
                     
                     
                        A apakšdaļas 26.30. punktu groza šādi:
                        
                                    a)
                                 
                                 
                                    punkta a) un b) apakšpunktu aizstāj ar šādiem:
                                    
                                                “a)
                                             
                                             
                                                Aģentūra saskaņā ar Regulas (ES) 2018/1139 76. panta 3. punktu izdod sertifikācijas specifikācijas kā standarta līdzekli, ar kuru pierāda atbilstību šā pielikuma prasībām. Sertifikācijas specifikācijām jābūt pietiekami detalizētām un konkrētām, lai norādītu nosacījumus, ar kādiem var pierādīt atbilstību šā pielikuma prasībām.
                                             
                                          
                                                b)
                                             
                                             
                                                Ekspluatanti un tipa sertifikāta, ierobežota tipa sertifikāta, papildu tipa sertifikāta vai izmaiņu un remonta projekta apstiprinājuma turētāji var pierādīt atbilstību šā pielikuma prasībām, nodrošinot atbilstību vai nu:
                                                
                                                            i)
                                                         
                                                         
                                                            specifikācijām, ko Aģentūra izdevusi saskaņā ar šā punkta a) apakšpunktu, vai līdzvērtīgām sertifikācijas specifikācijām, ko Aģentūra izdevusi saskaņā ar Regulas (ES) Nr. 748/2012 I pielikuma 21.B.70. punktu; vai
                                                         
                                                      
                                                            ii)
                                                         
                                                         
                                                            tehniskajiem standartiem, kas nodrošina līdzvērtīgu drošības līmeni tam, kāds norādīts minētajās sertifikācijas specifikācijās.”;
                                                         
                                                      
                                          
                              
                                    b)
                                 
                                 
                                    pievieno šādu c) apakšpunktu:
                                    
                                                “c)
                                             
                                             
                                                Tipa sertifikāta, ierobežota tipa sertifikāta, papildu tipa sertifikāta vai izmaiņu un remonta projekta apstiprinājuma turētāji katram zināmajam lidmašīnu ekspluatantam dara pieejamas visas izmaiņas “Lidojumderīguma uzturēšanas norādījumos” (ICA), kas vajadzīgas, lai pierādītu atbilstību šā pielikuma prasībām. Šajā regulā ICA ietver arī pieļaujamo bojājumu pārbaudes (DTI), remonta izvērtēšanas vadlīnijas (REG), korozijas novēršanas un kontroles pamatprogrammu (CPCP) un noguruma ziņā kritisku konstrukciju (FCS) un lidojumderīguma ierobežojumu iedaļu (ALS) sarakstu.”;
                                             
                                          
                              
                  
                        4)
                     
                     
                        iekļauj šādu 26.157. punktu:
                        “26.157.   D klases nodalījumu konversija
                        
                        Lielu lidmašīnu, kuras izmanto komerciālos gaisa pārvadājumos un kuru tips sertificēts 1958. gada 1. janvārī vai vēlāk, ekspluatanti nodrošina, ka:
                        
                                    a)
                                 
                                 
                                    lidmašīnām, kuru ekspluatācija ir saistīta ar pasažieru pārvadājumiem, katrs D klases kravas vai bagāžas nodalījums neatkarīgi no tā tilpuma atbilst sertifikācijas specifikācijām, ko piemēro C klases nodalījumam;
                                 
                              
                                    b)
                                 
                                 
                                    lidmašīnām, kuru ekspluatācija ir saistīta tikai ar kravas pārvadājumiem, katrs D klases kravas nodalījums neatkarīgi no tā tilpuma atbilst sertifikācijas specifikācijām, ko piemēro vai nu C klases nodalījumam, vai E klases nodalījumam.”;
                                 
                              
                  
                        5)
                     
                     
                        iekļauj šādu 26.205. punktu:
                        “26.205.   Skrejceļa pārskrejas informēšanas un brīdināšanas sistēmas
                        
                        
                                    a)
                                 
                                 
                                    Komerciālos gaisa pārvadājumos izmantotu lielu lidmašīnu ekspluatanti nodrošina, ka visas lidmašīnas, kurām pirmais individuālais lidojumderīguma sertifikāts ir izdots 2025. gada 1. janvārī vai pēc minētā datuma, ir aprīkotas ar skrejceļa pārskrejas informēšanas un brīdināšanas sistēmu.
                                 
                              
                                    b)
                                 
                                 
                                    Šī sistēma ir jāprojektē tā, lai ļautu samazināt risku, ka nosēšanās laikā var notikt novirzīšanās no skrejceļa garenvirzienā, proti, tai lidojuma laikā un uz zemes jāraida lidojuma apkalpei brīdinājuma signāls, ja ir risks, ka līdz skrejceļa beigām pieejamajā attālumā lidmašīna nespēs apstāties.”;
                                 
                              
                  
                        6)
                     
                     
                        pievieno šādu 26.300., 26.301., 26.302., 26.303., 26.304., 26.305., 26.306., 26.307., 26.308., 26.309., 26.330., 26.331., 26.332., 26.333., 26.334. un 26.370. punktu:
                        “26.300.   Konstrukcijas integritātes uzturēšanas programma novecojošu lidmašīnu konstrukcijām: vispārīgas prasības
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk un par kuru tipa sertifikāta pieteikums iesniegts pirms 2019. gada 1. janvāra, tipa sertifikāta vai ierobežota tipa sertifikāta turētājs nosaka konstrukcijas integritātes uzturēšanas programmu novecojošu lidmašīnu konstrukcijām atbilstoši 26.301.–26.309. punktā noteiktajām prasībām.
                                 
                              
                                    b)
                                 
                                 
                                    Šā punkta a) apakšpunktu nepiemēro lidmašīnas modelim, kam tipa sertifikāts izdots pirms 2021. gada 26. februāra un kas atbilst jebkuram no šādiem nosacījumiem:
                                    
                                                i)
                                             
                                             
                                                tas ir iekļauts šā pielikuma 1. papildinājuma A.1. tabulā;
                                             
                                          
                                                ii)
                                             
                                             
                                                tas vairs netiek ekspluatēts pēc 2021. gada 26. februāra;
                                             
                                          
                                                iii)
                                             
                                             
                                                tas nav sertificēts civilu operāciju veikšanai ar komerckravu vai pasažieriem;
                                             
                                          
                                                iv)
                                             
                                             
                                                tam ir ierobežots tipa sertifikāts, kas izdots pirms 2021. gada 26. februāra saskaņā ar pieļaujamo bojājumu prasībām, ar nosacījumu, ka tā ekspluatācija nepārsniedz 75 % no projektētā ekspluatācijas mērķa un to galvenokārt ekspluatē, atbalstot apstiprinājuma turētāju ražošanas darbību;
                                             
                                          
                                                v)
                                             
                                             
                                                tas ir sertificēts ar ierobežotu tipa sertifikātu un paredzēts galvenokārt ugunsdzēsībai.
                                             
                                          Atkāpes, kas paredzētas b) apakšpunkta ii)–v) punktā, piemēro tikai pēc tam, kad tipa sertifikāta vai ierobežota tipa sertifikāta turētājs pirms 2021. gada 27. maija iesniedz Aģentūrai apstiprināšanai sarakstu, kurā norādīti lidmašīnas tipi un modeļi, variācijas vai sērijas numuri kopā ar informāciju, kurā pamatoti iemesli, kāpēc lidmašīna ir iekļauta sarakstā.
                                 
                              
                                    c)
                                 
                                 
                                    Lidmašīnas modelim, kuram pirmais tipa sertifikāts izdots pirms 2021. gada 26. februāra un attiecībā uz kuru nevienai lidmašīnai, ko ekspluatē 2022. gada 26. februārī un pēc minētā datuma, nav/netiks veikta izmaiņa vai remonts, 26.307. punkta a) apakšpunkta ii) un iii) punktu un 26.308. punkta a) apakšpunkta ii) punktu nepiemēro, ja pirms 2022. gada 26. februāra tipa sertifikāta vai ierobežota tipa sertifikāta turētājs iesniedz Aģentūrai apstiprināšanai visu izmaiņu un remontu sarakstu.
                                 
                              
                           26.301.   Atbilstības plāns (ierobežota) tipa sertifikāta turētājiem
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk un par kuru tipa sertifikāta pieteikums iesniegts pirms 2019. gada 1. janvāra, tipa sertifikāta vai ierobežota tipa sertifikāta turētājs:
                                    
                                                i)
                                             
                                             
                                                nosaka konstrukcijas integritātes uzturēšanas atbilstības plānu, kurā izklāstīts, kā plānots pierādīt atbilstību 26.302.–26.309. punktā noteiktajām prasībām;
                                             
                                          
                                                ii)
                                             
                                             
                                                iesniedz Aģentūrai apstiprināšanai i) apakšpunktā minēto konstrukcijas integritātes uzturēšanas atbilstības plānu pirms 2021. gada 27. maija.
                                             
                                          
                              
                                    b)
                                 
                                 
                                    Tipa sertifikāta vai ierobežota tipa sertifikāta pieteikuma iesniedzējs, kas minēts 1. panta 2. punkta c) apakšpunktā:
                                    
                                                i)
                                             
                                             
                                                nosaka konstrukcijas integritātes uzturēšanas atbilstības plānu, kurā izklāstīts, kā plānots pierādīt atbilstību 26.303.–26.306. punktā noteiktajām prasībām;
                                             
                                          
                                                ii)
                                             
                                             
                                                iesniedz Aģentūrai apstiprināšanai i) apakšpunktā minēto konstrukcijas integritātes uzturēšanas atbilstības plānu pirms 2021. gada 27. maija vai pirms sertifikāta izdošanas, ja tas notiek vēlāk.
                                             
                                          
                              
                           26.302.   Noguruma un pieļaujamo bojājumu izvērtēšana
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 30 vai vairāk pasažieru pārvadāšanai vai kuras kravnesība ir 3 402 kg (7 500 lb) vai vairāk, kura sertificēta 1958. gada 1. janvārī vai vēlāk un par kuru tipa sertifikāta pieteikums iesniegts pirms 2019. gada 1. janvāra, tipa sertifikāta vai ierobežota tipa sertifikāta turētājs veic lidmašīnas konstrukcijas noguruma un pieļaujamo bojājumu izvērtēšanu un izstrādā DTI, kas visā lidmašīnas ekspluatācijas laikā novērsīs noguruma izraisītas katastrofālas atteices.
                                 
                              
                                    b)
                                 
                                 
                                    Ja vien dokumentāciju, kurā aprakstīta a) apakšpunktā minētā DTI, Aģentūra jau nav apstiprinājusi saskaņā ar Regulas (ES) Nr. 748/2012 I pielikumu (21. daļu), tipa sertifikāta vai ierobežota tipa sertifikāta turētājs minēto dokumentāciju iesniedz Aģentūrai apstiprināšanai pirms 2023. gada 26. februāra.
                                 
                              
                           26.303.   Derīguma ierobežojums
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk, par kuru tipa sertifikāta pieteikums iesniegts pirms 2019. gada 1. janvāra un kuras sertificētā maksimālā pacelšanās masa (MTOW) ir lielāka par 34 019 kg (75 000 lb), tipa sertifikāta vai ierobežota tipa sertifikāta turētājs:
                                    
                                                i)
                                             
                                             
                                                nosaka derīguma ierobežojumu (LOV) un šo LOV iekļauj grozītajā ALS;
                                             
                                          
                                                ii)
                                             
                                             
                                                nosaka esošās un jaunās tehniskās apkopes darbības, no kurām ir atkarīgs LOV, un izstrādā apkopes informāciju, kas ekspluatantiem vajadzīga, lai īstenotu minētās tehniskās apkopes darbības, un iesniedz Aģentūrai informāciju par tehniskās apkopes darbībām saskaņā ar saistošu grafiku, kas saskaņots ar Aģentūru.
                                             
                                          Lidmašīnas konstrukcijas konfigurācijā, kas jāizvērtē LOV noteikšanas nolūkā, ietver visas modeļa variācijas un atvasinātās versijas, kas pirms 2021. gada 26. februāra apstiprinātas saskaņā ar tipa sertifikātu, kā arī visas tādas konstrukcijas izmaiņas un nomaiņas attiecīgo lidmašīnu konstrukcijas konfigurācijās, kas prasītas lidojumderīguma norādījumos, kuri izdoti pirms 2021. gada 26. februāra.
                                    Atkāpjoties no a) apakšpunkta ii) punkta, lielas turbodzinēju lidmašīnas tipa sertifikāta vai ierobežota tipa sertifikāta turētājam nav jāizstrādā un jāiesniedz Aģentūrai informācija par tehniskās apkopes darbību, kas veicama lidmašīnas modelim, kuru vairs neekspluatēs pēc termiņa, kas noteikts informācijas iesniegšanai par minēto tehniskās apkopes darbību. Lai šī atkāpe stātos spēkā, tipa sertifikāta vai ierobežota tipa sertifikāta turētājam jāinformē Aģentūra ne vēlāk kā dienā, kad tiek izbeigta lidmašīnas modeļa ekspluatācija.
                                 
                              
                                    b)
                                 
                                 
                                    Tipa sertifikāta vai ierobežota tipa sertifikāta turētājs līdz i)–iii) punktā noteiktajiem termiņiem iesniedz Aģentūrai apstiprināšanai saskaņā ar a) apakšpunktu noteikto LOV un minētajā apakšpunktā norādīto ALS grozījumu kopā ar saistošo grafiku:
                                    
                                                i)
                                             
                                             
                                                2022. gada 26. augusts attiecībā uz noguruma ziņā kritisku konstrukciju, kuras sertifikācijas pamatā nav ietverta pieļaujamo bojājumu izvērtēšana;
                                             
                                          
                                                ii)
                                             
                                             
                                                2026. gada 26. februāris attiecībā uz lidmašīnas konstrukciju, kurai šīs grozošās regulas piemērošanas dienā tiek veikta pilna apjoma noguruma testēšana;
                                             
                                          
                                                iii)
                                             
                                             
                                                2025. gada 26. februāris attiecībā uz visām pārējām lidmašīnu konstrukcijām.
                                             
                                          
                              
                                    c)
                                 
                                 
                                    Pieteikuma iesniedzējs, kas minēts 1. panta 2. punkta c) apakšpunktā un iesniedzis tipa sertifikāta vai ierobežota tipa sertifikāta pieteikumu par lielu turbodzinēju lidmašīnu, kuras maksimālā pacelšanās masa (MTOW) pārsniedz 34 019 kg (75 000 lb):
                                    
                                                i)
                                             
                                             
                                                nosaka derīguma ierobežojumu (LOV) un šo LOV iekļauj ALS;
                                             
                                          
                                                ii)
                                             
                                             
                                                nosaka esošās un jaunās tehniskās apkopes darbības, no kurām ir atkarīgs LOV, un izstrādā apkopes informāciju, kas ekspluatantiem vajadzīga, lai īstenotu minētās tehniskās apkopes darbības, un iesniedz Aģentūrai informāciju par tehniskās apkopes darbībām saskaņā ar saistošu grafiku, kas saskaņots ar Aģentūru.
                                             
                                          
                              
                                    d)
                                 
                                 
                                    Tipa sertifikāta vai ierobežota tipa sertifikāta pieteikuma iesniedzējs, kas minēts 1. panta 2. punkta c) apakšpunktā, iesniedz Aģentūrai apstiprināšanai LOV, kas noteikts saskaņā ar c) apakšpunktu, un minētajā punktā norādīto ALS kopā ar saistošo grafiku.
                                 
                              
                                    e)
                                 
                                 
                                    Turpmāk minētie termiņi attiecas uz d) apakšpunktā norādītajiem pienākumiem:
                                    
                                                i)
                                             
                                             
                                                pirms Aģentūras apstiprinātā datuma pieteikuma iesniedzēja testu un analīžu veikšanas plānā attiecībā uz visām lidmašīnu konstrukcijām, kam LOV noteikšanas nolūkā jāveic jauna pilna apjoma noguruma testēšana;
                                             
                                          
                                                ii)
                                             
                                             
                                                pirms 2025. gada 26. februāra attiecībā uz visām pārējām lidmašīnu konstrukcijām.
                                             
                                          
                              
                           26.304.   Korozijas novēršanas un kontroles programma
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk un par kuru tipa sertifikāta pieteikums iesniegts pirms 2019. gada 1. janvāra, tipa sertifikāta vai ierobežota tipa sertifikāta turētājs nosaka korozijas novēršanas un kontroles pamatprogrammu (CPCP).
                                 
                              
                                    b)
                                 
                                 
                                    Ja vien a) apakšpunktā minēto korozijas novēršanas un kontroles pamatprogrammu (CPCP) Aģentūra jau nav apstiprinājusi saskaņā ar Regulas (ES) Nr. 748/2012 I pielikuma 21.A.3B. punkta c) apakšpunkta 1. punktu vai Aģentūras apstiprinātā tehniskās apkopes pārraudzības padomes ziņojumā (MRBR), tipa sertifikāta vai ierobežota tipa sertifikāta turētājs CPCP iesniedz Aģentūrai apstiprināšanai pirms 2023. gada 26. februāra.
                                 
                              
                                    c)
                                 
                                 
                                    Lielas turbodzinēju lidmašīnas tipa sertifikāta vai ierobežota tipa sertifikāta pieteikuma iesniedzējs, kas minēts 1. panta 2. punkta c) apakšpunktā, korozijas novēršanas un kontroles pamatprogrammu (CPCP) nosaka pirms tipa sertifikāta izdošanas.
                                 
                              
                           26.305.   Konstrukcijas integritātes uzturēšanas programmas derīgums
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk un par kuru tipa sertifikāta pieteikums iesniegts pirms 2019. gada 1. janvāra, tipa sertifikāta vai ierobežota tipa sertifikāta turētājs nosaka un ievieš procesu, kas nodrošina, ka konstrukcijas integritātes uzturēšanas programma paliek spēkā visā lidmašīnas ekspluatācijas laikā, ņemot vērā ekspluatācijas pieredzi un pašreizējās darbības.
                                 
                              
                                    b)
                                 
                                 
                                    Tipa sertifikāta vai ierobežota tipa sertifikāta turētājs iesniedz Aģentūrai apstiprināšanai a) apakšpunktā norādītā procesa aprakstu pirms 2023. gada 26. februāra. Tipa sertifikāta vai ierobežot tipa sertifikāta turētājs šo procesu īsteno sešu mēnešu laikā pēc tam, kad Aģentūra to ir apstiprinājusi.
                                 
                              
                                    c)
                                 
                                 
                                    Lielas turbodzinēju lidmašīnas tipa sertifikāta vai ierobežota tipa sertifikāta pieteikuma iesniedzējs, kas minēts 1. panta 2. punkta c) apakšpunktā, nosaka un ievieš procesu, kas nodrošina, ka konstrukcijas integritātes uzturēšanas programma paliek spēkā visā lidmašīnas ekspluatācijas laikā, ņemot vērā ekspluatācijas pieredzi un pašreizējās darbības. Tas iesniedz procedūras aprakstu Aģentūrai apstiprināšanai pirms 2023. gada 26. februāra vai pirms sertifikāta izdošanas, vadoties pēc vēlākā, un procesu īsteno sešu mēnešu laikā pēc tam, kad Aģentūra to ir apstiprinājusi.
                                 
                              
                           26.306.   Noguruma ziņā kritiska bāzes konstrukcija
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk, par kuru tipa sertifikāta pieteikums iesniegts pirms 2019. gada 1. janvāra un kura sertificēta 30 vai vairāk pasažieru pārvadāšanai vai kuras kravnesība ir 3 402 kg (7 500 lb) vai vairāk, tipa sertifikāta vai ierobežota tipa sertifikāta turētājs nosaka un uzskaita noguruma ziņā kritiskās bāzes konstrukcijas (FCBS) visām tipa sertifikātā vai ierobežotā tipa sertifikātā iekļautajām lidmašīnas modeļa variācijām un atvasinātajām versijām.
                                 
                              
                                    b)
                                 
                                 
                                    Tipa sertifikāta vai ierobežota tipa sertifikāta turētājs iesniedz Aģentūrai apstiprināšanai a) apakšpunktā norādīto konstrukciju sarakstu pirms 2021. gada 26. augusta.
                                 
                              
                                    c)
                                 
                                 
                                    Pēc tam, kad Aģentūra ir apstiprinājusi a) apakšpunktā minēto sarakstu, tipa sertifikāta vai ierobežota tipa sertifikāta turētājs to dara pieejamu ekspluatantiem un personām, kam jāizpilda 26.330. un 26.370. punkta prasības.
                                 
                              
                                    d)
                                 
                                 
                                    Lielas turbodzinēju lidmašīnas, kura sertificēta 30 vai vairāk pasažieru pārvadāšanai vai kuras kravnesība ir 3 402 kg (7 500 lb) vai vairāk, tipa sertifikāta vai ierobežota tipa sertifikāta pieteikuma iesniedzējs, kas minēts 1. panta 2. punkta c) apakšpunktā, nosaka un uzskaita noguruma ziņā kritiskās bāzes konstrukcijas (FCBS) visām tipa sertifikātā vai ierobežotā tipa sertifikātā iekļautajām lidmašīnas modeļa variācijām un atvasinātajām versijām. Tas iesniedz minēto konstrukciju sarakstu Aģentūrai apstiprināšanai pirms 2021. gada 26. augusta vai pirms sertifikāta izdošanas, vadoties pēc vēlākā.
                                 
                              
                                    e)
                                 
                                 
                                    Pēc tam, kad Aģentūra ir apstiprinājusi d) apakšpunktā minēto sarakstu, tipa sertifikāta vai ierobežota tipa sertifikāta pieteikuma iesniedzējs, kas minēts 1. panta 2. punkta c) apakšpunktā, to dara pieejamu ekspluatantiem un personām, kam jāizpilda 26.370. punkta prasības.
                                 
                              
                           26.307.   Dati par pieļaujamajiem bojājumiem attiecībā uz noguruma ziņā kritiskas konstrukcijas esošajām izmaiņām
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk un kura sertificēta 30 vai vairāk pasažieru pārvadāšanai vai kuras kravnesība ir 3 402 kg (7 500 lb) vai vairāk, tipa sertifikāta vai ierobežota tipa sertifikāta turētājs veic šādas darbības attiecībā uz 2021. gada 26. februārī esošām izmaiņām un noguruma ziņā kritisku modificēto konstrukciju (FCMS):
                                    
                                                i)
                                             
                                             
                                                pārskata esošās projekta izmaiņas (projekta modifikācijas) un nosaka visas izmaiņas, kas ietekmē saskaņā ar 26.306. punktu noteiktās FCBS;
                                             
                                          
                                                ii)
                                             
                                             
                                                attiecībā uz katru izmaiņu, kas noteikta saskaņā ar a) apakšpunkta i) punktu, nosaka saistīto noguruma ziņā kritisko modificēto konstrukciju (FCMS);
                                             
                                          
                                                iii)
                                             
                                             
                                                attiecībā uz katru izmaiņu, kas noteikta saskaņā ar a) apakšpunkta i) punktu, veic pieļaujamo bojājumu izvērtēšanu un nosaka un dokumentē saistītās pieļaujamo bojājumu pārbaudes.
                                             
                                          
                              
                                    b)
                                 
                                 
                                    Tipa sertifikāta vai ierobežota tipa sertifikāta turētājs iesniedz Aģentūrai apstiprināšanai visu to noguruma ziņā kritisko modificēto konstrukciju (FCMS) sarakstu, kas noteiktas saskaņā ar a) apakšpunkta ii) punktu, pirms 2022. gada 26. februāra.
                                 
                              
                                    c)
                                 
                                 
                                    Tipa sertifikāta vai ierobežota tipa sertifikāta turētājs iesniedz Aģentūrai apstiprināšanai datus par pieļaujamajiem bojājumiem, t. sk. DTI, kas izriet no izvērtējuma, kurš veikts saskaņā ar a) apakšpunkta iii) punktu, pirms 2022. gada 26. augusta.
                                 
                              
                                    d)
                                 
                                 
                                    Pēc tam, kad Aģentūra ir apstiprinājusi FCMS sarakstu, kas iesniegts saskaņā ar b) apakšpunktu, tipa sertifikāta vai ierobežota tipa sertifikāta turētājs šo sarakstu dara pieejamu ekspluatantiem un personām, kam jāizpilda 26.330. un 26.370. punkta prasības.
                                 
                              
                           26.308.   Dati par pieļaujamajiem bojājumiem attiecībā uz noguruma ziņā kritiskas konstrukcijas esošajiem remontiem
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk un kura sertificēta 30 vai vairāk pasažieru pārvadāšanai vai kuras kravnesība ir 3 402 kg (7 500 lb) vai vairāk, tipa sertifikāta vai ierobežota tipa sertifikāta turētājs gadījumā, ja 2021. gada 26. februārī ir publiskoti remonti:
                                    
                                                i)
                                             
                                             
                                                pārskata remonta datus un nosaka katru datos norādīto remontu, kas ietekmē noguruma ziņā kritisko bāzes konstrukciju un noguruma ziņā kritisko modificēto konstrukciju, kuras noteiktas saskaņā ar 26.306. punkta a) apakšpunktu un 26.307. punkta a) apakšpunkta ii) punktu;
                                             
                                          
                                                ii)
                                             
                                             
                                                veic pieļaujamo bojājumu izvērtēšanu par katru remontu, kas noteikts saskaņā ar a) apakšpunkta i) punktu, ja vien tas nav izdarīts iepriekš.
                                             
                                          
                              
                                    b)
                                 
                                 
                                    Tipa sertifikāta vai ierobežota tipa sertifikāta turētājs iesniedz Aģentūrai apstiprināšanai datus par pieļaujamajiem bojājumiem, t. sk. DTI, kas izriet no izvērtējuma, kurš veikts saskaņā ar a) apakšpunkta ii) punktu, pirms 2022. gada 26. maija, ja vien tie jau nav apstiprināti saskaņā ar Regulas (ES) Nr. 748/2012 I pielikuma (21. daļas) 21.A.435. punkta b) apakšpunkta 2. punktu pirms 2022. gada 26. augusta.
                                 
                              
                           26.309.   Remonta izvērtēšanas vadlīnijas
                        
                        
                                    a)
                                 
                                 
                                    Lielas turbodzinēju lidmašīnas, kura sertificēta 1958. gada 1. janvārī vai vēlāk un kura sertificēta 30 vai vairāk pasažieru pārvadāšanai vai kuras kravnesība ir 3 402 kg (7 500 lb) vai vairāk, un kurai tipa sertifikāts vai ierobežots tipa sertifikāts izdots pirms 2008. gada 11. janvāra, tipa sertifikāta vai ierobežota tipa sertifikāta turētājs izstrādā remonta izvērtēšanas vadlīnijas un tajās nosaka:
                                    
                                                i)
                                             
                                             
                                                attiecīgās lidmašīnas apsekošanas procesu, kas ļauj noteikt un dokumentēt visus esošos remontus, kuri ietekmē noguruma ziņā kritisko konstrukciju, kas noteikta saskaņā ar 26.306. punkta a) apakšpunktu un 26.307. punkta a) apakšpunkta ii) punktu;
                                             
                                          
                                                ii)
                                             
                                             
                                                procesu, kas ļauj ekspluatantiem piemērot DTI remontiem, kuri noteikti saskaņā ar a) apakšpunkta i) punktu;
                                             
                                          
                                                iii)
                                             
                                             
                                                īstenošanas grafiku, kurā noteikti termiņi lidmašīnu apsekošanai, DTI piemērošanai un DTI iekļaušanai lidmašīnas ekspluatanta tehniskās apkopes programmā.
                                             
                                          
                              
                                    b)
                                 
                                 
                                    Tipa sertifikāta vai ierobežota tipa sertifikāta turētājs iesniedz Aģentūrai apstiprināšanai saskaņā ar a) apakšpunktu izstrādātās remonta izvērtēšanas vadlīnijas pirms 2023. gada 26. februāra.
                                 
                              
                           26.330.   Dati par pieļaujamajiem bojājumiem attiecībā uz esošiem papildu tipa sertifikātiem, citām esošām lielām izmaiņām un esošiem remontiem, kas ietekmē minētās izmaiņas vai papildu tipa sertifikātus
                        
                        
                                    a)
                                 
                                 
                                    Ja attiecībā uz lielām lidmašīnām, kuras sertificētas 1958. gada 1. janvārī vai vēlāk un kuras sertificētas 30 vai vairāk pasažieru pārvadāšanai vai kuru kravnesība ir 3 402 kg (7 500 lb) vai vairāk, pirms 2021. gada 26. februāra ir izdots papildu tipa sertifikāts par lielu izmaiņu vai ja liela izmaiņa ir uzskatāma par apstiprinātu saskaņā ar Regulas (ES) Nr. 748/2012 4. pantu, tad šāda sertifikāta turētājs atbalsta ekspluatantus, kuriem jāatbilst 26.370. punkta a) apakšpunkta ii) punkta prasībām, proti, novērš minēto izmaiņu un attiecībā uz šīm izmaiņām veikto remontu negatīvo ietekmi uz lidmašīnas konstrukciju, un atbilst 26.331.–26.334. punktā noteiktajām prasībām.
                                 
                              
                                    b)
                                 
                                 
                                    Šā punkta a) apakšpunktu nepiemēro lielām izmaiņām un remontiem, kas veikti lidmašīnas modelim, kurš pirmo reizi sertificēts pirms 2021. gada 26. februāra, ja attiecīgais lidmašīnas modelis atbilst jebkuram no šādiem nosacījumiem:
                                    
                                                i)
                                             
                                             
                                                tas ir iekļauts 1. papildinājuma A.1. tabulā;
                                             
                                          
                                                ii)
                                             
                                             
                                                tas vairs netiek ekspluatēts pēc 2021. gada 26. februāra;
                                             
                                          
                                                iii)
                                             
                                             
                                                tas nav sertificēts civilu operāciju veikšanai ar komerckravu vai pasažieriem;
                                             
                                          
                                                iv)
                                             
                                             
                                                tam ir ierobežots tipa sertifikāts un tas ir sertificēts saskaņā ar prasībām par pieļaujamajiem bojājumiem, ar nosacījumu, ka tā ekspluatācija nepārsniedz 75 % no projektētā ekspluatācijas mērķa un to galvenokārt ekspluatē, atbalstot ierobežota tipa sertifikāta turētāju ražošanas darbību;
                                             
                                          
                                                v)
                                             
                                             
                                                tas ir sertificēts ar ierobežotu tipa sertifikātu un paredzēts galvenokārt ugunsdzēsībai.
                                             
                                          
                              
                                    c)
                                 
                                 
                                    Šā punkta a) apakšpunktu nepiemēro tādas lidmašīnas lielām izmaiņām un remontiem, kas pirmo reizi sertificēta pirms 2021. gada 26. februāra, ja izmaiņas vai remonti nav veikti un netiks veikti lidmašīnai, ko ekspluatē 2022. gada 26. augustā vai pēc minētā datuma.
                                 
                              
                                    d)
                                 
                                 
                                    Atkāpes, kas norādītas b) apakšpunkta ii)–v) punktā un c) apakšpunktā, piemēro tikai pēc tam, kad izmaiņu apstiprinājuma turētājs Aģentūrai apstiprināšanai iesniedz to izmaiņu sarakstu, kas ietekmē noguruma ziņā kritisku bāzes konstrukciju, un informāciju, kurā pamatoti iemesli, kāpēc katra izmaiņa ir iekļauta sarakstā, pirms 2022. gada 26. februāra.
                                 
                              
                           26.331.   Atbilstības plāns papildu tipa sertifikāta turētājiem
                        
                        Izmaiņu apstiprinājuma turētājs:
                        
                                    a)
                                 
                                 
                                    nosaka atbilstības plānu, kurā ņemtas vērā 26.332.–26.334. punkta prasības;
                                 
                              
                                    b)
                                 
                                 
                                    iesniedz Aģentūrai apstiprināšanai a) apakšpunktā minēto atbilstības plānu pirms 2021. gada 25. augusta.
                                 
                              
                           26.332.   To izmaiņu noteikšana, kas ietekmē noguruma ziņā kritisku konstrukciju
                        
                        
                                    a)
                                 
                                 
                                    Izmaiņu apstiprinājuma turētājs:
                                    
                                                i)
                                             
                                             
                                                pārskata izmaiņas un nosaka tās izmaiņas, kas ietekmē noguruma ziņā kritisku bāzes konstrukciju;
                                             
                                          
                                                ii)
                                             
                                             
                                                attiecībā uz katru izmaiņu, kas noteikta saskaņā ar a) apakšpunkta i) punktu, nosaka saistīto FCMS;
                                             
                                          
                                                iii)
                                             
                                             
                                                nosaka publiskotos remontus, kas ietekmē katru izmaiņu, kura noteikta saskaņā ar a) punkta i) apakšpunktu.
                                             
                                          
                              
                                    b)
                                 
                                 
                                    2003. gada 1. septembrī vai vēlāk izdota izmaiņu apstiprinājuma turētājs izstrādā un iesniedz Aģentūrai apstiprināšanai to izmaiņu un FCMS sarakstu, kas noteiktas saskaņā ar a) apakšpunkta i) un ii) punktu, pirms 2022. gada 26. februāra un, kad Aģentūra sniegusi apstiprinājumu, sarakstu dara pieejamu personām un ekspluatantiem, kam jāatbilst 26.370. punkta b) apakšpunkta ii) punkta prasībām.
                                 
                              
                                    c)
                                 
                                 
                                    Pirms 2003. gada 1. septembra izdota izmaiņu apstiprinājuma turētājs:
                                    
                                                i)
                                             
                                             
                                                izstrādā un iesniedz Aģentūrai apstiprināšanai saskaņā ar a) apakšpunkta i) punktu noteikto izmaiņu sarakstu pirms 2022. gada 26. februāra;
                                             
                                          
                                                ii)
                                             
                                             
                                                pēc tāda ekspluatanta pieprasījuma, kam attiecībā uz izmaiņu jāatbilst 26.370. punkta a) apakšpunkta ii) punkta prasībām, nosaka un uzskaita visas ar izmaiņu saistītās FCMS un šos datus iesniedz Aģentūrai apstiprināšanai 12 mēnešu laikā no ekspluatanta pieprasījuma;
                                             
                                          
                                                iii)
                                             
                                             
                                                pēc visu saskaņā ar c) apakšpunkta i) un ii) punktu iesniegto datu apstiprināšanas šos datus dara pieejamus personām un ekspluatantiem, kam jāatbilst 26.370. punkta b) apakšpunkta ii) punkta prasībām.
                                             
                                          
                              
                           26.333.   Dati par pieļaujamajiem bojājumiem attiecībā uz papildu tipa sertifikātiem un remontiem saistībā ar tiem papildu tipa sertifikātiem, kas apstiprināti 2003. gada 1. septembrī vai vēlāk
                        
                        
                                    a)
                                 
                                 
                                    2003. gada 1. septembrī vai vēlāk izdota izmaiņu apstiprinājuma turētājs:
                                    
                                                i)
                                             
                                             
                                                veic pieļaujamo bojājumu izvērtēšanu attiecībā uz izmaiņām un publiskotiem remontiem, kas noteikti saskaņā ar 26.332. punkta a) apakšpunkta i) punktu un 26.332. punkta a) apakšpunkta iii) punktu;
                                             
                                          
                                                ii)
                                             
                                             
                                                nosaka un dokumentē saistīto pieļaujamo bojājumu pārbaudi, ja vien tā jau nav veikta.
                                             
                                          
                              
                                    b)
                                 
                                 
                                    Izmaiņu apstiprinājuma turētājs iesniedz Aģentūrai apstiprināšanai pieļaujamo bojājumu datus, kas iegūti saskaņā ar a) apakšpunkta i) punktu veiktajā pieļaujamo bojājumu izvērtēšanā, pirms 2023. gada 26. februāra, ja vien tie jau nav apstiprināti saskaņā ar Regulas (ES) Nr. 748/2012 I pielikuma (21. daļas) 21.B.111. punktu.
                                 
                              
                                    c)
                                 
                                 
                                    Atkāpjoties no b) apakšpunkta, attiecībā uz izmaiņām, kuru sertifikācijas pamatā nav pieļaujamo bojājumu izvērtēšanas prasības, a) apakšpunktā norādītais izmaiņu apstiprinājuma turētājs iesniedz Aģentūrai apstiprināšanai pieļaujamo bojājumu datus, kas iegūti saskaņā ar a) apakšpunktu veiktajā pieļaujamo bojājumu izvērtēšanā, šādos termiņos, vadoties pēc vēlākā:
                                    
                                                i)
                                             
                                             
                                                pirms lidmašīna ar minēto veikto izmaiņu tiek ekspluatēta saskaņā ar Regulas (ES) Nr. 965/2012 (*) IV pielikumu (Part-CAT); vai
                                             
                                          
                                                ii)
                                             
                                             
                                                pirms 2023. gada 26. februāra.
                                             
                                          
                              
                           26.334.   Dati par pieļaujamajiem bojājumiem attiecībā uz papildu tipa sertifikātiem, citām izmaiņām un to izmaiņu remontiem, kas apstiprinātas pirms 2003. gada 1. septembra
                        
                        
                                    a)
                                 
                                 
                                    Pirms 2003. gada 1. septembra izdota izmaiņu apstiprinājuma turētājs:
                                    
                                                i)
                                             
                                             
                                                veic pieļaujamo bojājumu izvērtēšanu attiecībā uz izmaiņām un publiskotiem remontiem, kas noteikti saskaņā ar 26.332. punkta a) apakšpunkta i) punktu un 26.332. punkta a) apakšpunkta ii) punktu;
                                             
                                          
                                                ii)
                                             
                                             
                                                nosaka un dokumentē saistīto pieļaujamo bojājumu pārbaudi, ja vien tā jau nav veikta.
                                             
                                          
                              
                                    b)
                                 
                                 
                                    Izmaiņu apstiprinājuma turētājs iesniedz Aģentūrai apstiprināšanai datus par pieļaujamajiem bojājumiem, kas iegūti saskaņā ar a) apakšpunkta i) punktu veiktajā izvērtējumā, šādos termiņos, vadoties pēc vēlākā:
                                    
                                                i)
                                             
                                             
                                                pirms lidmašīna ar minēto veikto izmaiņu tiek ekspluatēta saskaņā ar Regulas (ES) Nr. 965/2012 IV pielikumu (Part-CAT); vai
                                             
                                          
                                                ii)
                                             
                                             
                                                pirms 2023. gada 26. februāra.
                                             
                                          
                              
                           26.370.   Lidojumderīguma uzturēšanas uzdevumi un gaisa kuģa tehniskās apkopes programma
                        
                        
                                    a)
                                 
                                 
                                    Lielu turbodzinēju lidmašīnu, kas sertificētas 1958. gada 1. janvārī vai vēlāk, ekspluatanti vai īpašnieki nodrošina novecojošu lidmašīnu konstrukciju lidojumderīguma uzturēšanu, sagatavojot Komisijas Regulas (ES) Nr. 1321/2014 (**) I pielikuma (M daļas) M.A.302. punktā paredzēto gaisa kuģa tehniskās apkopes programmu, kurā ietilpst:
                                    
                                                i)
                                             
                                             
                                                lidmašīnām, kas sertificētas 30 vai vairāk pasažieru pārvadāšanai vai kuru kravnesība ir lielāka par 3 402 kg (7 500 lb), apstiprināta uz pieļaujamajiem bojājumiem balstīta pārbaužu programma;
                                             
                                          
                                                ii)
                                             
                                             
                                                lidmašīnām, ko ekspluatē saskaņā ar Regulas (ES) Nr. 965/2012 IV pielikumu (Part-CAT) un kas sertificētas 30 vai vairāk pasažieru pārvadāšanai vai kuru kravnesība ir lielāka par 3 402 kg (7 500 lb), mehānisms tādas nelabvēlīgas ietekmes novēršanai, kāda remontiem un modifikācijām var būt uz noguruma ziņā kritisku konstrukciju un a) apakšpunkta i) punktā noteiktajām pārbaudēm;
                                             
                                          
                                                iii)
                                             
                                             
                                                lidmašīnām, kuru sertificētā maksimālā pacelšanās masa (MTOW) pārsniedz 34 019 kg (75 000 lb), apstiprināts LOV;
                                             
                                          
                                                iv)
                                             
                                             
                                                
                                                   CPCP.
                                             
                                          
                              
                                    b)
                                 
                                 
                                    Turpmāk minētie termiņi attiecas uz a) apakšpunktā norādīto pienākumu:
                                    
                                                i)
                                             
                                             
                                                lai izpildītu a) apakšpunkta i), ii) un iv) punkta prasības, gaisa kuģa tehniskās apkopes programmu pārskata pirms 2024. gada 26. februāra vai pirms lidmašīnas ekspluatācijas, vadoties pēc vēlākā:
                                             
                                          
                                                ii)
                                             
                                             
                                                lai izpildītu a) apakšpunkta iii) punkta prasības, gaisa kuģa tehniskās apkopes programmu pārskata pirms 2021. gada 26. augusta vai sešus mēnešus pēc LOV publiskošanas, vai pirms lidmašīnas ekspluatācijas, vadoties pēc vēlākā.
                                             
                                          
                              
                                    c)
                                 
                                 
                                    Lidmašīnas modelim, kas pirmo reizi sertificēts pirms 2021. gada 26. februāra un:
                                    
                                                i)
                                             
                                             
                                                kas vairs netiek ekspluatēts pēc 2024. gada 26. februāra, a) apakšpunkta i), ii) un iv) punktu nepiemēro;
                                             
                                          
                                                ii)
                                             
                                             
                                                kas vairs netiek ekspluatēts pēc 2021. gada 26. augusta, a) apakšpunkta iii) punktu nepiemēro;
                                             
                                          
                                                iii)
                                             
                                             
                                                kam ir ierobežots tipa sertifikāts, kurš izdots pirms 2021. gada 26. februāra saskaņā ar prasībām par pieļaujamajiem bojājumiem, ar nosacījumu, ka tā ekspluatācija nepārsniedz 75 % no projektētā ekspluatācijas mērķa un to galvenokārt ekspluatē, atbalstot apstiprinājuma turētāju ražošanas darbību, a) apakšpunkta i, ii) un iv) punktu nepiemēro.
                                             
                                          
                              
                                    d)
                                 
                                 
                                    Lidmašīnas modelim, kam ir ierobežots tipa sertifikāts, kurš izdots pirms 2021. gada 26. februāra, un ko galvenokārt paredzēts izmantot ugunsdzēsībai, a) apakšpunkta i) un ii) punktu nepiemēro.
                                 
                              
                           (*)  Regula (ES) Nr. 965/2012 (2012. gada 5. oktobris), ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (OV L 296, 25.10.2012., 1. lpp.)."
                        
                        
                           (**)  Komisijas Regula (ES) Nr. 1321/2014 (2014. gada 26. novembris) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu (OV L 362, 17.12.2014., 1. lpp.)”;"
                        
                     
                  
                        7)
                     
                     
                        pievieno šādu 1. papildinājumu:
                        
                           
                              “1. papildinājums
                              To lidmašīnas modeļu saraksts, uz kuriem neattiecas konkrēti I pielikuma (26. daļas) noteikumi
                              
                                 A.1. tabula
                              
                              
                                          Tipa sertifikāta turētājs
                                       
                                       
                                          Tips
                                       
                                       
                                          Modeļi
                                       
                                       
                                          I pielikuma (26. daļas) noteikumi, kas NAV piemērojami
                                       
                                    
                                          The Boeing Company
                                       
                                       
                                          707
                                       
                                       
                                          Visi
                                       
                                       
                                          26.301.–26.334.
                                       
                                    
                                          The Boeing Company
                                       
                                       
                                          720
                                       
                                       
                                          Visi
                                       
                                       
                                          26.301.–26.334.
                                       
                                    
                                          The Boeing Company
                                       
                                       
                                          DC-10
                                       
                                       
                                          DC-10-10
                                          DC-10-30
                                          DC-10-30F
                                       
                                       
                                          26.301.–26.334.
                                       
                                    
                                          The Boeing Company
                                       
                                       
                                          DC-8
                                       
                                       
                                          Visi
                                       
                                       
                                          26.301.–26.334.
                                       
                                    
                                          The Boeing Company
                                       
                                       
                                          DC-9
                                       
                                       
                                          DC-9-11, DC-9-12, DC-9-13, DC-9-14,DC-9-15, DC-9-15F, DC-9-21, DC-9-31,DC-9-32, DC-9-32 (VC-9C), DC-9-32F,DC-9-32F (C-9A, C-9B), DC-9-33F, DC-9-34, DC-9-34F, DC-9-41, DC-9-51
                                       
                                       
                                          26.301.–26.334.
                                       
                                    
                                          The Boeing Company
                                       
                                       
                                          MD-90
                                       
                                       
                                          MD-90-30
                                       
                                       
                                          26.301.–26.334.
                                       
                                    
                                          FOKKER SERVICES B.V.
                                       
                                       
                                          F27
                                       
                                       
                                          Mark 100, 200, 300, 400, 500, 600, 700
                                       
                                       
                                          26.301.–26.334.
                                       
                                    
                                          FOKKER SERVICES B.V.
                                       
                                       
                                          F28
                                       
                                       
                                          Mark 1000, 1000C, 2000, 3000, 3000C, 3000R, 3000RC, 4000
                                       
                                       
                                          26.301.–26.334.
                                       
                                    
                                          GULFSTREAM AEROSPACE CORP.
                                       
                                       
                                          G-159
                                       
                                       
                                          G-159 (Gulfstream I)
                                       
                                       
                                          26.301.–26.334.
                                       
                                    
                                          GULFSTREAM AEROSPACE CORP.
                                       
                                       
                                          G-II_III_IV_V
                                       
                                       
                                          G-1159A (GIII)
                                          G-1159B (GIIB)
                                          G-1159 (GII)
                                       
                                       
                                          26.301.–26.334.
                                       
                                    
                                          KELOWNA FLIGHTCRAFT LTD.
                                       
                                       
                                          CONVAIR 340/440
                                       
                                       
                                          440
                                       
                                       
                                          26.301.–26.334.
                                       
                                    
                                          LEARJET INC.
                                       
                                       
                                          Learjet 24/25/31/36/35/55/60
                                       
                                       
                                          24, 24A, 24B, 24B-A, 24D, 24D-A, 24F, 24F-A, 25, 25B, 25C, 25D, 25F
                                       
                                       
                                          26.301.–26.334.
                                       
                                    
                                          LOCKHEED MARTIN CORPORATION
                                       
                                       
                                          1329
                                       
                                       
                                          Visi
                                       
                                       
                                          26.301.–26.334.
                                       
                                    
                                          LOCKHEED MARTIN CORPORATION
                                       
                                       
                                          188
                                       
                                       
                                          Visi
                                       
                                       
                                          26.301.–26.334.
                                       
                                    
                                          LOCKHEED MARTIN CORPORATION
                                       
                                       
                                          382
                                       
                                       
                                          382, 382B, 382E, 382F, 382G
                                       
                                       
                                          26.301.–26.334.
                                       
                                    
                                          LOCKHEED MARTIN CORPORATION
                                       
                                       
                                          L-1011
                                       
                                       
                                          Visi
                                       
                                       
                                          26.301.–26.334.
                                       
                                    
                                          PT. DIRGANTARA INDONESIA
                                       
                                       
                                          CN-235
                                       
                                       
                                          Visi
                                       
                                       
                                          26.301.–26.334.
                                       
                                    
                                          SABRELINER CORPORATION
                                       
                                       
                                          NA-265
                                       
                                       
                                          NA-265-65
                                       
                                       
                                          26.301.–26.334.
                                       
                                    
                                          VIKING AIR LIMITED
                                       
                                       
                                          SD3
                                       
                                       
                                          SD3-30
                                          Sherpa
                                          SD3 Sherpa
                                       
                                       
                                          26.301.–26.334.
                                       
                                    
                                          VIKING AIR LIMITED
                                       
                                       
                                          DHC-7
                                       
                                       
                                          Visi
                                       
                                       
                                          26.301.–26.334.
                                       
                                    
                                          VIKING AIR LIMITED
                                       
                                       
                                          CL-215
                                       
                                       
                                          CL-215-6B11
                                       
                                       
                                          26.301.–26.334.
                                       
                                    
                                          TUPOLEV PUBLIC STOCK COMPANY
                                       
                                       
                                          TU-204
                                       
                                       
                                          204-120CE
                                       
                                       
                                          26.301.–26.334.
                                       
                                    
                        
                     
                  
               (*)  Regula (ES) Nr. 965/2012 (2012. gada 5. oktobris), ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (OV L 296, 25.10.2012., 1. lpp.).
            
               (**)  Komisijas Regula (ES) Nr. 1321/2014 (2014. gada 26. novembris) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu (OV L 362, 17.12.2014., 1. lpp.)”;”